als_Latn dik_Latn sag_Latn
Ngjarjet në Palestinë do të zënë vendin kryesor në këtë emision. Vend të posaçëm në këtë emision do të zënë edhe zhvillimet në Arabinë Saudite, ku javën e kaluar ka ndërruar jetë mbreti Abdullah bin Al Saud. Ushtarakët e regjimit sionist në vazhdim të sulmeve dhe krimeve të tyre kundër popullit të pambrojtur të Palestinës, javën e kaluar kanë sulmuar disa fshatra të qytetit Xhenin në BPLJ. Ushtarakët sionistë gjatë këtij sulmi që kanë kryer javën e kaluar në disa fshatra të qytetit Xhenin kanë bastisur shtëpitë e popullatës palestineze të këtyre rajoneve. Po ashtu Ushtria e regjimit sionist ka sulmuar disa rajone në lindje të qytetit Rafah në jug të rripit të Gazës dhe ka shkatërruar një pjesë të tokave bujqësore të palestinezëve. Burimet palestineze kanë raportuar se ushtria e regjimit sionist në shoqërim të njësitit të buldozerëve ka sulmuar disa rajone të rripit të Gazës dhe ka shkatërruar një pjesë të tokave bujqësore të palestinezëve në lindje të qytetit Rafah. Burimet palestineze gjithashtu kanë njoftuar se ushtria sioniste njëkohësisht me shkatërrimin e tokave të palestinezëve, ka shtënë me armë të ndryshme në drejtim të fshatarëve të këtij rajoni. Javën e kaluar, Drejtoria e vakëfeve në Palestinë ka deklaruar se të mërkurën mbi 60 kolonë sionistë dhe dhjetëra trupa ushtarake sioniste kanë hyrë me forcë dhe kanë përdhosur xhaminë Aksa. Burimet palestineze njoftoi se sionistët kanë hyrë nga porta “Babul-Maghariba” dhe kanë qenë të mbrojtur nga një numër i madh i forcave policore sioniste. Sipas burimeve palestineze, sionistët kanë krijuar tensione me myslimanët e pranishëm palestinezë. Vlen të theksohet se pjesëmarrësit në protestat e organizuara në Ramallah dhe qytetin Khalil kërkuan bojkotimin e mallrave izraelite dhe kanë dënuar konfiskimin e të ardhurave të mbledhura nga taksapaguesit palestinezë. Xhemal Muhisen, anëtar i komitetit qendror të lëvizjes Fatah i cili kishte ftuar palestinezët të merrnin pjesë në këto protesta ka thënë: Regjimi sionist nga njëra anë vjedh pasurinë e palestinezëve dhe nga ana tjetër shet produktet e tij në tregjet palestineze.
Mbreti Abdullah bin Abdulziz vdiq të premten pas 9 vite sundimi mbi Mbretërinë e Arabisë Saudite dhe në moshën 90 vjeçare. Pas mbretit Abdullah, vëllai i tij prej babës gjithashtu i moshuar (80 vjeç) Selman bin Abdulaziz u ulë në fronin mbretëror, ndërsa princi Mokarin bin Abdulaziz (70 vjeç) u emëruar trashëgimtar i fronit mbretëror të Arabisë Saudite.
Rreziku i grupit terrorist ISIS, tregu jo stabil i naftës, janë sfidat më të rëndësishme me të cilat do të përballet pasardhësi i mbretit Abdullah. Mbreti Abdullah bin Abdulaziz bin Abdurrahman bin Turki bin Muhamed bin Abdullah bin Muhamed bin Saud, ishte mbreti i gjashtë i Arabisë Saudite. Babai i tij ishte Mbreti Abdulaziz ndërsa nëna e tij Fahde bin Al-Asi bin Sahrim. Ai kishte katër gra, shtatë djem dhe 15 vajza. Mbreti Abdullah ishte fëmija i dhjetë i themeluesit të Arabisë moderne i cili kishte lindur më 1 gusht të vitit 1924 në qytetin Riad. Ai, pas vdekjes së vëllait të tij mbretit Fahd bin Abdulaziz (Fahd në gjuhën arabe do të thotë leopard), më 1 gusht të vitit 2005 u bë mbret i Arabisë Saudite dhe sundoi për 9 vite. Mbreti Abdullah kur ndërroi jetë, ishte në moshën 90 vjeçare. Trashëgimtari i tij princi Sulltan bin Abdulaziz i cili ishte vëllai i tij nga babai, vdiq më herët edhe pse ishte në moshën 80 vjeçare. Princi tjetër që arriti të bëhet trashëgimtar i mbretit Abdulla pas princit Sulltan, ishte princi Najef bin Abdulaziz i cili ishte dy vite më i ri se princi Sulltan bin Abdulaziz. Mirëpo edhe princi Najef vdiq më 16 qershor 2012. Pas vdekjes së princit Najef, vëllai i tij princi Selman bin Abdulaziz u emërua si trashëgimtar i Mbretërisë Saudite. Në bazë të testamentit të mbretit Abdulaziz dhe në bazë të metodës seleksionuese tradicionale në kohën e mbretit Abdullah, vëllai më madhe duhej të bëhej trashëgimtar pas vdekjes së tij, ndërsa në rast të rishikimit, duhej të emërohej vëllai tjetër më i madh. Pas vdekjes së princit Sulltan bin Abdulaziz, vëllai dhe trashëgimtari i tij me krijimin e “Bordit të Besëlidhjes” humbi pozitën e tij, ndërsa mbreti Abdulla me anë të bisedimeve konsultative, e emëroi Najef bin Abdulaziz për trashëgimtar kurse pas vdekjes së tij dhe pa konsultim në vend të tij e emëroi Selman bin Abdulaziz në postin e trashëgimtarit të fronit mbretëror. Mbreti Abdulla që nga viti 1975 ishte zëvendësi i dytë i kryeministrit, post ky i cili në Arabinë Saudite i takon trashëgimtarit të ardhshëm, mirëpo pas vitit 1982 deri në vitin 2005 ai ishte trashëgimtar i fronit të Arabisë Saudite. Mbreti Abdulla nga viti 1995 dhe pas sëmundjes së mbretit Fahd praktikisht mori të gjitha kompetencat e një mbreti, ndërsa njëkohësisht me këtë ai mbante edhe postin e kryetarit të Këshillit të Ministrave dhe komandantit të Gardës Mbretërore të Arabisë Saudite. Princi Selman ben Abulaziz u shpall mbret i Arabisë Saudite, ndërsa Mogren ben Abdulaziz, vëllai i mbretit Abdullah, është zgjedhur princi trashëgimtar i Arabisë Saudite. Vdekja e mbretit Abdullah bin Abdulaziz dhe ardhja në pushtet e Selman bin Abdulaziz përkrah shkarkimeve dhe emërimeve të reja në familjen mbretërore Ale Saud, ka ndikim të pamoheshëm mbi politikat e këtij vendi në sferën e brendshme, në nivelin rajonal si dhe në atë ndërkombëtar. Gazeta libaneze “Al-Saohir” në një artikull të saj të autorit Mustafa Al-Labad, ka analizuar ndryshimin dhe zhvillimet e brendshme, rajonale dhe ndërkombëtare pas transferimit të pushtetit në Arabinë Saudite. Rëndësia e pashembullt e Arabisë Saudite në nivelin rajonal dhe ndërkombëtar fshihet prapa kësaj çështje se ky vend është prodhuesi më i madh i naftës në botë dhe vendi i pestë me rezerva më të mëdha të naftës, prandaj kjo bëhet shkak që të ushtrojë ndikim të madh mbi regjet botërore të energjisë. Arabia Saudite ka rëndësie të madhe edhe në aspektin fetar për shkak se aty gjendet dy vendet e shenjta. Arabia Saudite për shkak se udhëheq disa konflikte të vazhdueshme gjatë viteve të fundit në Lindjen e Mesme, çfarëdo lloj ndryshimi që bëhet në pushtetin e këtij vendi ushtron ndikim të drejtpërdrejtë mbi një pjesë të madhe vendeve të Lindjes së Mesme, prandaj ardhja në pushtet e mbretit të ri si dhe zhvillimet e brendshme në familjen mbretërore si dhe sidomos ndonjë konflikt i brendshëm në këtë vend, do të ketë ndikim të rëndësishëm mbi një pjesë të madhe të Lindjes së Mesme. Siç duket shumë vende të këtij rajoni i kanë drejtuar sytë nga familja mbretërore Ale Saud dhe po përcjellin me vëmendje çdo lëvizje politike që bëhet në këtë vend.
Javën e kaluar, Mijëra banorë të provincave të jugut të Jemenit, mirëpritën dorëheqjen e presidentit të këtij vendi Abdurrabe Mansur Hadi dhe i kërkuan parlamentit të pranojë dorëheqjen e presidentit. Sulltan Al Atvani, këshilltari i presidentit Mansur Hadi, deklaroi se parlamenti i Jemenit do të diskutojë të dielën në lidhje me dorëheqjen e presidentit. Abdurrabe Mansur Hadi ditën e enjte dha dorëheqje nga posti i tij, për shkak të situatës së rëndë politike dhe të sigurisë që mbretëron në Jemen. Gjatë ditëve të fundit forcat e lëvizjes Ansarullah kanë marrë kontrollin e kryeqytetit Sana dhe ky veprim e ka ndërlikuar situatën në Jemen. Dy ditë pas dorëheqjes së qeverisë së Jemenit, qytetet e këtij vendi akoma janë të trazuar dhe Parlamenti ende nuk ka arritur të mbaj seancën e tij të radhës.
Ishte vendosur që Parlamenti i Jemenit të shqyrtojë dorëheqjen e Abdurabeh Mansur Hadi dhe të marrë vendim në lidhje me këtë çështje. Kjo shtyrje e seancës është bërë si pasojë e zhvillimeve të fundit politike të Jemenit, për shkak të të cilave qeveria ka humbur kontrollin mbi situatën në këtë vend. Në disa provinca të këtij vendi grupet përkrahëse dhe kundërshtare janë vendosur përballë njëri-tjetrit, ndërsa mbyllja e kufijve mes Jemenit jugor dhe verior, mospjesëmarrja e deputetëve të provincave jugore në seancën parlamentare, si dhe udhëtimi i kryeparlamentarit jemenas në Arabinë Saudite në krye të një delegacioni të lartë, janë bërë shkak që mos të mbahet seanca e radhës parlamentare. Më herët lëvizja Ansarullah si një lëvizje popullore dhe me ndikim, arriti marrëveshje me qeverinë e Jemenit për të qenë pjesë e strukturës së pushtetit. Amerika dhe Arabia Saudite nuk kanë mirëpritur kurrë marrëveshjen e arritur mes qeverisë së Jemenit dhe lëvizjes Ansarullah. Në kuadër të politikave të Amerikës dhe të Arabisë Saudite në Jemen, Këshilli për Bashkëpunim i Gjirit Persik në takimin e tij të fundit, protestat qytetare që janë organizuar kohëve të fundit nga lëvizja Ansarullah i quajti “grusht shtet për rrëzimin e qeverisë së Sana”. Vendet arabe të rajonit të Gjirit Persik mbështesin në të gjitha aspektet presidentin dhe qeverinë e Jemenit. Abdulmelik Huthi, lideri i Ansarulla, në lidhje me këtë situatë ka deklaruar se protestat qytetare do të vazhdojnë deri në plotësimin e të gjitha kërkesave qytetare dhe deri në zbatimin e të gjitha pikave të marrëveshjes së arritur me qeverinë. Ditëve të fundit garda presidenciale e Jemenit ka thyer pasivitetin disa muajsh dhe është pozicionuar përballë komiteteve popullore duke krijuar kështu kushtet e përshtatshme për prishjen e marrëveshjes për paqe dhe partneritet e cila ishte arritur mes Ansarullah dhe qeverisë së Jemenit. Grupit Huthi këtë veprim e vlerësoi si hap i bërë në kuadër të politikës së Amerikës dhe të Arabisë Saudite, ndërsa Jemenin e ka futur në një fazë të ndjeshme politike. Dorëheqja e dy funksionarëve më të lartë të shtetit të Jemenit është vlerësuar nga analistët si një lëvizje e llogaritur mirë që synon ta bëjë përgjegjës lëvizjen Ansarullah për këtë situatë të krijuar në Jemen. Nuk ka dyshim se pushteti në Jemen në tre vitet e fundit ishte i përbërë nga elementë të ish-regjimit 30 vjeçar diktatorial të Ali Abdullah Saleh dhe për këtë arsye Mansur Hadi që nga fillimi është përballur me sfida serioze. Lëvizja Ansarullah ka theksuar se qëllimi i saj është lufta kundër korrupsionit në strukturën e pushtetit dhe të qeverisë. Ndërkohë, duket se derisa Amerika dhe Arabia Saudite të ndërhyjë në punët e brendshme të këtij vendi, Jemeni nuk mund të dalë nga kjo krizë politike.
als_Latn als_Latn als_Latn als_Latn als_Latn